53. SWIFT (
Jan Philipp Albrecht
Arvoisa puhemies, haluan vain ilmoittaa, että GUE/NGL-ryhmän ja Verts/ALE-ryhmän 8 kohtaan tekemän tarkistuksen sanamuoto on sama kuin syyskuussa 2009 annetussa päätöslauselmassa. Totean, että kyseessä on aivan sama kanta, eikä sitä ole mielestäni syytä muuttaa ennen SWIFTistä käytäviä neuvotteluja.
Jeanine Hennis-Plasschaert
laatija. - (EN) Arvoisa puhemies, ilmoittaisin vain kollegoille, että emme muuttaneet kantaamme: se on koko ajan sisältynyt kauttaaltaan tämän päätöslauselman tekstiin, joten ehdotettu tarkistus on tarpeeton.
Rui Tavares
(EN) Arvoisa puhemies, mielestäni on vain tärkeää...
(Välihuomautus salista)
Pyydän, etteivät äärioikeiston kollegat häiritsisi minua. Luullakseni myös he haluavat pysyä ajan tasalla tästä kysymyksestä - siitä, siirretäänkö tietoja valikoimattomasti Yhdysvaltoihin vai ei; tästä on kyse tarkistuksessa 8. Olemme keskustelleet siitä, vastustammeko vai puollammeko kantaa, mutta on hyvä tietää.
